Í Aðalstræti 10 hefur fjölskrúðugur hópur karla og kvenna af hærri og lægri stéttum átt heimili sitt , notið veitinga og skemmtunar , keypt í matinn – eða bara átt leið um . Í maí 2018 voru opnaðar tvær sýningar í glæsilegu bakhúsinu : ljósmyndasýningin Reykjavík 1918 og sýningin Torfhúsabærinn Reykjavík og stóðu þessar sýningar fram til loka september . Nú standa yfir framkvæmdir við húsið til að tryggja aðgengi allra og verður í framhaldi farið í að setja upp grunnsýningu um sögu Reykjavíkur . Aðalstræti 10 er lokað á meðan framkvæmdum stendur . Nánari upplýsingar gefur safnstjórinn Guðbrandur Benediktsson .